ফের ভক্ত-হৃদয়ে ঝড় সুপারস্টার দেবের!

ওয়েব ডেস্ক: আবারও অনুরাগীদের হৃদয়ে ঝড় তুললেন টলিউড (Tollywood) সুপারস্টার দেব (Dev)। মুম্বই (Mumbai) থেকে ইনস্টাগ্রামে (Instagram) নতুন ছবি পোস্ট করতেই মুহূর্তের মধ্যে তা ভাইরাল (Viral) হয়ে যায়। বহুতলের জানলা দিয়ে ঢুকে আসা এক চিলতে রোদ, আর সেই রোদ গায়ে মেখে ক্যামেরাবন্দি দেব—এই ঝলকেই মুগ্ধ ভক্তরা।

ছবিতে দেবকে দেখা যাচ্ছে একেবারে নতুন লুকে। প্যাস্টেল নীল রঙের শার্ট ও জিনসে সাবলীল স্টাইল, পায়ে মানানসই স্লিপার। কখনও কোলে ল্যাপটপ, কখনও আবার হাতে চায়ের কাপ—কাজের ফাঁকেই একাধিক পোজ দিয়েছেন অভিনেতা। স্বাভাবিক অথচ স্টাইলিশ এই লুকেই চোখ ছানাবড়া ভক্তদের।

আরও পড়ুন: ডায়েট ভুলে সিঙাড়ায় মজেছেন ‘বেবো’!

বরাবরের মতোই ছবির ক্যাপশনে বিশেষ কিছু লেখেননি দেব। এক শব্দেই সব কথা—‘এমনি’। ক্যাপশন ছোট হলেও ছবির আবেদনেই সোশ্যাল মিডিয়ায় আলোচনা তুঙ্গে। মুহূর্তের মধ্যেই লাইক, কমেন্টে ভরে উঠেছে পোস্ট।

View this post on Instagram

A post shared by Dev Adhikari (@imdevadhikari)